古诗词开头字查询
记室新诗相寄我,蔼然清绝更无过。溪风满袖吹骚雅,
岩瀑无时滴薜萝。云外山高寒色重,雪中松苦夜声多。
静酬嘉唱对幽景,苍鹤羸栖古木柯。
记得萧郎登第时,谓言即日凤皇池。
而今老等闲官职,日欠人钱夜欠诗。
记得诗来半说花,不言长道苦风沙。
知公不薄峤南使,政似昔人何以家。
记得香闺临别语。彼此有、万重心诉。淡云轻霭知多少,隔桃源无处。梦觉相思天欲曙。依前是、银屏画烛,宵长岁暮。此时何计,托鸳鸯飞去。
记新楼试酒,上客回车,初识能歌。几许怜才意,觉援琴意动,授简情多。青鸾昼下缥缈,烟雾隔轻罗。还自有人猜,素巾承汗,微影双蛾。西陂千树雪,欲绝世乘风,下照沧波。怪倚春憔悴,扁舟月上,草草相过。少年翰墨相误,幽恨愧星河。谁为语伶玄,秋风并冷双燕窠。
记得谢家诗,清和即此时。--白居易
余花数种在,密叶几重垂。--裴度
芳谢人人惜,阴成处处宜。--刘禹锡
水萍争点缀,梁燕共追随。--行式
乱蝶怜疏蕊,残莺恋好枝。--张籍
草香殊未歇,云势渐多奇。--白居易
单服初宁体,新篁已出篱。--裴度
与春为别近,觉日转行迟。--刘禹锡
绕树风光少,侵阶苔藓滋。--行式
惟思奉欢乐,长得在西池。--张籍
记得追游故老家。